L'empresa Persones de Confiança d'Alaquàs renova per quart any consecutiu el seu projecte educatiu
20/01/2014

# L'empresa Persones de Confiança d'Alaquàs renova per quart any consecutiu el seu projecte educatiu

*   20/01/2014
*   [Imprimir](#)
*   Compartir
*    https://www.alaquas.org/documento.asp?id\_do=14194

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F14194%2F0&title=Ajuntament%20d%27Alaqu%C3%A0s.%20Premsa.L%27empresa%20Persones%20de%20Confian%C3%A7a%20d%27Alaqu%C3%A0s%20renova%20per%20quart%20any%20consecutiu%20el%20seu%20projecte%20educatiu)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/14194/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2014/2/14194/20012014img_3321_Form_4.jpg)](https://www.alaquas.org/ficheros/documentos/2014/2/14194/20012014img_3321_Form_10.jpg "<a href='https://www.alaquas.org/ficheros/documentos/2014/2/14194/20012014img_3321_Form_10.jpg' target=_blank><i class='fa fa-external-link' aria-hidden='true'></i>.L'empresa Persones de Confiança d'Alaquàs renova per quart any consecutiu el seu projecte educatiu</a>")

L'Alcaldessa d'Alaquàs i l'alumnat de l'institut Clara Campoamor firmen el contracte de renovació per a la quarta edició d'aquest projecte educatiu que vendrà els seus productes al Mercat Municipal d'Alaquàs

L’alcaldessa d’Alaquàs, Elvira García Campos i els alumnes de l’institut Clara Campoamor d’Alaquàs han renovat el contracte per a la posada en marxa de la quarta edició del projecte educatiu Persones de Confiança i la venda dels seus productes en el Mercat Municipal d’Alaquàs. La primera edil ha rebut aquest matí a l’alumnat en el seu despatx i s’ha compromés un any més, a ajudar-los en la promoció i posada en marxa d’aquesta cooperativa. Ha assistit també el president de l’Associació de Comerciants d’Alaquàs, Salvador Ballesteros, que els ha oferit també tot el seu suport. Així mateix, també compta amb el suportde l’Associació de Venedors del Mercat Municipal d’Alaquàs, a través de la seua Presidenta, Isabel Mesa.

Per a la promoció d’aquesta empresa cooperativa que es dedicarà a la compra venda de productes manufacturats, els joves ocuparan novament un espai en el Mercat Municipal cedit per l’Ajuntament d’Alaquàs. Segons s’ha acordat aquest matí, la parada estarà operativa a partir del mes de febrer.

La cooperativa Persones de Confiança va nàixer fa quatre anys com una experiència pionera emmarcada dins del projecte educatiu “Empresa i iniciatives emprenedores” realitzat per l’alumnat de 4t ESOdel programa de diversificació curricular de l’institut Clara Campoamor d’Alaquàs posat en marxa per a fomentar la iniciativa empresarial entre els joves.

Es tracta d’un projecte escolar sense ànim de lucre que es dedica a la venda de productes realitzats pels mateixos alumnes així com a la venda de productes cultivats en l’hort escolar de l’institut. Els beneficis aniran destinats a un projecte de solidaritat.

El projecte té com a objectiu fer comprendre l’alumnat el concepte d’empresa així com valorar el paper de la persona emprenedora com a agent creador de riquesa i motor econòmic. Ajudats també per l’Agència de Desenvolupament Local d’Alaquàs i pel departament de creació d’empreses de l’Ajuntament, els joves han pogut conéixer de primera mà els requisits necessaris per a la creació d’una empresa així com la forma de gestionar-la.